Francúzska obrana po 1. e4 e6 2. d4 d5.

**Francúzska obrana** vzniká po ťahoch:

* 1. e4 e6

najčastejšie pokračovanie je

* 2. d4 d5

V klasifikácii ECO má kódy od C00 do C19.

Je to staré otvorenie. Pomenovanie dostalo podľa zápasu v korešpondenčnom šachu medzi Parížom a Londýnom, ktorý sa hral v rokoch 1834 – 1836. Francúzi hrali čiernymi po 1. e4 ťah 1. ... e6 a zápas vyhrali. Do polovice 20. storočia to bola najpopulárnejšia polootvorená hra a často sa hráva aj v súčasnosti.

Čierny má v tomto otvorení často dosť stiesnené postavenie. Jeho hlavnou nevýhodou je pasívny bielopolný strelec, ktorého blokuje pešiak e6. Biely sa snaží využiť svoju priestorovú prevahu k útoku na kráľa. Čierny musí reagovať útokom na bielych centrálnych pešiakov a aktivitou na dámskom krídle prostredníctvom ťahov c5, Db6, Jc6, f6. Takisto sa často usiluje o výmenu svojho pasívneho strelca ťahmi b6 → Sa6.

Burnov variant
--------------

 Francúzska obrana - Burnov variant.

* 1. e4 e6
* 2 d4 d5
* 3. Jc3 Jf6
* 4. Sg5 dxe4

Výmenou pešiakov v centre a ďalšou výmenou 1-2 párov ľahkých figúr si čierny značne uľahčí situáciu. Preto má aj o niečo pohodlnejšiu hru, ako v *Klasickom variante*. Na druhej strane, jeho možnosti získať protihru sú menšie, ako vo *Winawerovom variante*. Preto čierny volí Burnov variant (ak mu to biely umožní) vtedy, ak je spokojný s remízou.

* 5. Jxe4 Se7
* 6. Sxf6
* a) 6. ... Sxf6
* 7. Jf3 O-O
* 8. Dd2 Jd7
* 9. O-O-O a teraz 9. ... b6 alebo 9. ... Se7
* b) 6. ... gxf6
* 7. Jf3 čierny má na výber 7. ... b6, 7. ... f5 alebo 7. ... a6

V piatom ťahu môže čierny hrať aj inak.

* 5. ... Jbd7
* 6. Jf3 Se7
* 7. Jxf6 Jxf6
* 8. Sd3 a čierny má na výber 8. ... O-O, 8. ... c5, 8. ... h6 a 8. ... b6

Guimardov variant
-----------------

* 1. e4 e6
* 2. d4 d5
* 3. Jd2 Jc6!?
* 4. Jgf3 Jf6
* 5. e5 Jd7

Klasický variant
----------------

 Francúzska obrana - Klasický variant.

* 1. e4 e6
* 2. d4 d5
* 3. Jc3 Jf6
* 4. Sg5 Se7
* 5. e5

Jeden z troch populárnych variantov vznikajúcich po 4. Sg5. Čierny má pomerne stiesnenú pozíciu a musí hrať pozorne, aby sa nedostal do nevýhody.

* 5. ... Jfd7
* a) 6. Sxe7 Dxe7
* 7. f4

Toto je najaktívnejšie a najčastejšie pokračovanie. Iné ťahy 7. Dd2, 7. Jb5, 7. Sd3, 7. Dg4 alebo 7. Jf3 bielemu nesľubujú prevahu.

* a1) 7. ... O-O
* 8. Jf3 c5
* 9. Dd2, 9. dxc5 ,9. Sd3 alebo 9. Jb5
* a2) 7. ... a6
* 8. Jf3 c5
* 9. Dd2, 9. dxc5 alebo 9. Sd3
* b) 6. h4

Alechinov-Chatardov útok. Ak čierny prijme obeť pešiaka,

* 6. ... Sxg5
* 7. hxg5 Dxg5

získajú biele figúry veľkú aktivitu.

* 8. Jh3 De7
* 9. Jf4 alebo 9. Dg4

Namiesto 6. ... Sxg5 sú dobré možnosti pre čierneho 6. ... c5, 6. ... a6 alebo 6. ... h6.

Po ťahoch

* 1. e4 e5
* 2. d4 d5
* 3. Jc3 Jf6
* 4. Sg5 Se7
* 5. e5

môže hrať čierny aj

* 5. ... Je4

Tento *Tartakowerov variant* sa však používa zriedkavo.

MacCutcheonov variant
---------------------

* 1. e4 e6
* 2. d4 d5
* 3. Jc3 Jf6
* 4. Sg5 Sb4

Jeden z troch populárnych ťahov po 4. Sg5 (ďalšie dva sú 4. ... Se7 a 4. ... dxe4). Tento variant vedie k zložitej a ostrej hre. Možné pokračovanie:

* 5. e5 h6
* 6. Sd2 Sxc3
* 7. bxc3 Je4
* 8. Dg4

Okrem 6. Sd2 sa dá hrať aj

* 6. Se3 Je4
* 7. Dg4

alebo

* 6. exf6 hxg5
* 7. fxg7 Vg8
* 8. h4 alebo Dh5

Moderné varianty
----------------

Vo Francúzskej obrane sa okrem klasického poradia ťahov (1. e4 e6 2. d4 d5) vyskytujú aj rôzne „moderné" varianty, v ktorých biely nepostaví pešiaka na pole d4, ale na d3. Hra má často charakter niektorých variantov *Sicílskej obrany* alebo *Rétiho hry* a má výrazne zatvorený a pozičný charakter. Pomerne často sa vyskytuje toto poradie ťahov:

* 1. e4 e6
* 2. d3 d5
* 3. Jd2 c5
* 4. g3 Jc6
* 5. Jgf3 Jf6
* 6. Sg2 Se7
* 7. O-O O-O
* 8. Ve1 alebo 8. e5

alebo

* 5. ... g6
* 6. Sg2 Sg7
* 7. O-O Jge7 alebo Jf6.

Nimcovičov (Winawerov) variant
------------------------------

 Francúzska obrana - Nimcovičov (Winawerov) variant.

* 1. e4 e6
* 2. d4 d5
* 3. Jc3 Sb4

Po 3. Jc3 je to najrozšírenejší a aj najaktívnejší ťah. Ak chce hrať čierny vo Francúzskej obrane jednoznačne na výhru, mal by siahnuť práve po tomto variante. Hrávalo sa tak už v 19. storočí. Variant hrával a rozoberal poľský šachista Szymon Winawer. Obvykle hral biely ťahy 4. cxd5 a 4. Sd3. To však pre čierneho nie je veľmi nebezpečné. Ďalšie menej používané ťahy bieleho sú: 4. Jge2 (*Alechinov gambit*), 4. a3, 4. Sd2, 4. Dd3 a 4. Dg4.

V súčasnej podobe sa variant hráva od 20. rokov 20. storočia podľa veľmajstra Aarona Nimcoviča.

* 4. e5 c5

Obidva ťahy presne v duchu Francúzskej obrany. Biely zužuje čiernemu manévrovací priestor, čierny zasa napáda bieleho d-pešiaka. Čierny môže hrať aj 4. ... Je7, to však obvykle vedie s prehodením ťahov k hlavným variantom. Čierny môže ešte hrať 4. ... b6 alebo 4. ... Dd7. V oboch prípadoch má však biely lepšiu hru.

* 5. a3

Ťahy 5. Sd2, 5. Dg4, 5. dxc5 a 5. Jf3 sa používajú oveľa menej.

* 5. ... Sxc3+
* 6. bxc3 Je7

Teraz má biely dve diametrálne odlišné možnosti. Ťah 7. Dg4 privodí obvykle ostrú taktickú hru s častými obeťami materiálu na oboch stranách.

Naopak po 7. Jf3 sa začína skôr manévrovací boj. Biely najčastejšie postúpi pešiakom z a3 na a4 a potom vyvinie strelca na a3, kde stojí aktívne proti súperovmu kráľovi. Čierny môže ťahom c4 zablokovať bieleho dvojpešiaka na c-stĺpci a potom ťahmi Sd7 a Da5 zaútočiť na bieleho a-pešiaka alebo hrá b6+Sa6 so snahou vymeniť svojho pasívneho strelca.

Rubinsteinov variant
--------------------

* 1. e4 e6
* 2. d4 d5
* 3. Jc3(Jd2) dxe4
* 4. Jxe4

Pomerne rozšírený variant Francúzskej obrany, v ktorom má však biely pravdepodobne lepšie vyhliadky na úspech.
Čierny má na výber tieto ťahy.

* a) 4. ... Jd7
* 5. Jf3 Jgf6
* 6. Jxf6, 6. Sg5, 6. Sd3 alebo 6. Jg3
* b) 4. ... Sd7
* 5. Jf3 Sc6
* 6. Sd3 Jd7
* 7. O-O Jgf6

A teraz má biely na výber mnoho možností: 8. Jg3, 8. De2, 8. Jed2, 8. Jxf6+, 8. Jeg5, 8. Sg5 alebo 8. Ve1.

* c) 4. ... Jf6
	+ c1) 5. Jxf6 A teraz sa hráva 5. ... Dxf6 aj 5. ... gxf6.
	+ c2) 5. Sd3 Jbd7
	+ 6. Jf3 A teraz buď Se7 alebo Jxe4.
* d) 4. ... Se7
* 5. Jf3 alebo 5. Sd3. Tento variant sa často s predchádzajúcimi prelína.

Vo štvrtom má čierny na výber aj tieto menej používané ťahy: 4. ... Dd5, 4. ... Jc6 a 4. ... b6.

Steinitzov variant
------------------

 Francúzska obrana - Steinitzov variant.

* 1. e4 e6
* 2. d4 d5
* 3. Jc3 Jf6
* 4. e5

Variant sa často hrával začiatkom 20. storočia. Potom sa na dlhý čas z turnajov vytratil, ale od 80. rokov 20. storočia jeho popularita opäť vzrástla. Biely chce ťahom e5 zmenšiť čiernemu manévrovací priestor. Ukázalo sa však, že čierny má v tomto variante pohodlnejšiu hru, ako napr. v *Tarraschovom variante*. Biely má väčšie problémy s udržaním svojho postavenia v centre šachovnice. Po prípadnom ťahu čierneho c5 biely nemôže kryť svojho d-pešiaka ťahom c3, ale musí stratiť čas ústupom jazdca (Jc3 → e2).

* 4. ... Jfd7

V podstate jediný rozumný ťah. Možnosti 4. ... Je4 a 4. ... Jg8 sa neosvedčili a vyskytujú sa iba sporadicky.
Teraz má biely tri možnosti.

* a) 5. f4 c5
* 6. Jf3

Možné je aj 6. Jce2 alebo 6. dxc5.

* 6. ... Jc6
* 7. Se3 a teraz 7. ... cxd4, 7. ... Db6 alebo 7. ... a6
* b) 5. Jf3 c5
* 6. dxc5 Jc6
* 7. Sf4 Sxc5
* 8. Sd3 a teraz 8. ... f6, 8. ... a6 alebo 8. ... Db6
* c) 5. Jce2 c5
* 6. c3 Jc6
	+ c1) 7. f4 a čierny má na výber 7. ... Db6, 7. ... cxd4, 7. ... b5, 7. ... Se7, 7. ... f6
	+ c2) 7. Jf3 a čierny má na výber tie isté možnosti ako po 7. f4.

Tarraschov variant
------------------

 Francúzska obrana - Tarraschov variant.

* 1. e4 e6
* 2. d4 d5
* 3. Jd2

Autorom je nemecký veľmajster a teoretik Siegbert Tarrasch, ktorý ho uviedol koncom 19. storočia. Spočiatku nebol variant príliš obľúbený, ale po 2. svetovej vojne sa značne rozšíril a často sa hráva aj v súčasnosti. Výhodou ťahu Jd2 je, že bráni aktívnemu ťahu Sb4 a neblokuje c-pešiaka, takže biely môže bez straty času kryť d-pešiaka ťahom c3. Na druhej strane stojí jazdec na d2 dosť pasívne a bráni v pohybe čiernopoľnému strelcovi.

Tarraschov Variant je značne rozvetvený, už v treťom ťahu má čierny viacero možností. Zďaleka najpopulárnejšie sú však dve pokračovania: otvorený a zatvorený variant.

### Otvorený variant

 Francúzska obrana - Otvorený Tarraschov variant po 4. cxd5 exd5.

* 1. e4 e6
* 2. d4 d5
* 3. Jd2 c5
* 4. cxd5
* A) 4. ... exd5

Používa sa - hlavne silnými hráčmi - oveľa častejšie, ako branie na d5 dámou.

* + a1) 5. Jgf3 Jc6
	+ 6. Sb5 Sd6
	+ 7. dxc5 Sxc5
	+ O-O Jge7
	+ a2) 5. Sb5+ Sd7

Po Jc6 prejde hra k predchádzajúcemu variantu.

* + 6. De2+ Se7

Hráva sa aj De7, ale zdá sa, že biely má potom lepšiu hru.

* + 7. dxc5 Jf6

A teraz 8. Jb3 alebo 8. Jgf3.

* b) 4. ... Dxd5

Aj toto sa hráva dosť často. Tento ťah sa výraznejšie rozšíril neskôr, ako 4. ... exd5.

* + b1) 5. Jgf3 cxd4
	+ 6. Sc4 Dd6
	+ 7. O.O Jf6
	+ 8. Jb3 Jc6
	+ 9. Jbxd4 Jxd4

A teraz sa používa 10. Jxd4 častejšie, ako 10. Dxd4.

* + b2) 5 dxc5 Sxc5
	+ 6. Jgf3 Jf6

Teraz môže hrať biely 7. Sc4 alebo 7. Sd3

### Zatvorený variant

 Francúzska obrana - Zatvorený Tarraschov variant.

* 1. e4 e6
* 2. d4 d5
* 3. Jd2 Jf6
* 4. e5 Jfd7

Odskoky jazdca na e4 alebo g8 sa používajú iba zriedka a dávajú bielemu prevahu. Teraz má biely štyri populárne pokračovania. Jednotlivé varianty sa často medzi sebou prelínajú.

* a) 5. Sd3

Hráva sa najčastejšie.

* 5. ... c5
* 6. c3 Jc6
* 7. Je2
	+ a1) 7. ... Db6
	+ 8. Jf3 cxd4
	+ 9. cxd4 f6
	+ 10. exf6 Jxf6
	+ 11. O-O Sd6

Teraz má biely na výber: 12. Jc3, 12. b3, 12. Sf4, 12. Ve1, 12. a3.

* + a2) 7. ... cxd4
	+ 8. cxd4 f6
	+ 9. exf6

A teraz sa hráva aj 9. ... Jxf6 (populárnejšie), aj 9. ... Dxf6.
Okrem 9. exf6 môže hrať biely aj moderné pokračovanie:

* + 9. Jf4

Po tomto ťahu vzniká na šachovnici zaujímavý boj. Čierny je prakticky prinútený odovzdať kvalitu, za ktorú získa jedného pešiaka, takže biely bude mať malú materiálnu výhodu. Ukázalo sa však, že čierny má v tomto variante dobrú hru.

* + 9. ... Jxd4

Po 9. ... De7, čo je jediná ďalšia možnosť, získa biely prevahu.

* + 10. Dh5+ Ke7
	+ 11. Jg6+ hxg6
	+ 12. exf6+ Jxf6
	+ 13. Dxh8 Kf7

A teraz hrá biely 14. Dh4 alebo 14. O-O.

Okrem ťahov 7. ... Db6(a1) a 7. ... cxd4(a2) má čierny ešte tri menej používané ťahy 7. ... Se7, 7. ... f6 a 7. a5.

Aj biely má v 7. ťahu (namiesto 7. Je2) ešte dve ďalšie možnosti:

* 7. Jgf3 a 7. Jdf3. Po 7. Jgf3, čo sa hrá častejšie, má čierny na výber 7. ... Db6, 7. ... Se7, 7. ... cxd4, 7. ... g6, 7. ... a6, 7. ... a5, 7. ... f5 a 7. ... f6. Svedčí to o veľkej rozvetvenosti variantov po 5. Sd3
* b) 5. f4 c5
* 6. c3 Jc6
* 7. Jdf3

Tu sa varianty opäť rozvetvujú. Najviac sa hráva

* 7. ... Db6
* 8. g3 cxd4
* 9. cxd4 Sb4+
* 10. Kf2

Biely musí hrať tento neobvyklý ťah, inak by sa dostal do veľkej nevýhody. Teraz má čierny na výber 10. ... g5, 10. ... f6 alebo 10. O-O, vždy s komplikovanou hrou.

Okrem 7. Jdf3 môže hrať biely aj menej používané 7. Jgf3 a čierny má na výber 7. ... Db6 alebo 7. ... cxd4.

* c)5. c3
* d)5. Jgf3

Tieto dva ťahy vedú obvykle s prehodením ťahov k predchádzajúcim variantom.

### Iné varianty

* a) Guimardov variant
* 1. e4 e6
* 2. d4 d5
* 3. Jd2 Jc6!?
* 4. Jgf3 Jf6
* 5. e5 Jd7

A teraz má biely na výber 6. Jb3, 6. c3, 6. Se2, 6. Sb5, 6. Sd3.

* b) 3. ... Se7
* 4. Jgf3 Jf6
* 5. Sd3 c5 s prechodom do *Otvoreného variantu*

alebo

* 5. e5 Jfd7 s prechodom do *Zatvoreného variantu*, kde však Se7 stojí dosť pasívne.

c) 3. ... a6

* 4. Jgf3 c5
* 5. dxc5 Sxc5
* 6. Sd3 a teraz 6. ... Jc6 alebo 6. ... Jf6

d) 3. ... b6
Čierny chce vymeniť svojho pasívneho bielopoľného strelca.

* 4. Jgf3 Jf6
* 5. e5 Jfd7
* 6. c3 c5
* 7. Sd3

Iná možnosť je

* 4. Jgf3 dxe4
* 5. Jxe4 Sb7
* 6. Sd3 alebo 6. Sb5+

Výmenný variant
---------------

* 1. e4 e6
* 2. d4 d5
* 3. exd5 exd5

Tento variant má povesť, ako jednoduchý a pre čierneho nie nebezpečný. Čierny totiž nemá zablokovaného bielopoľného strelca, čo je jeho hlavný nedostatok vo Francúzskej obrane. Pozície vo Výmennom variante sú často symetrické a jednoduché. Partie sa často končia remízou.
V minulosti variant nebol príliš rozšírený, ale v deväťdesiatych rokoch 20. storočia jeho popularita značne vzrástla a vyskytuje sa aj u hráčov vysokej výkonnosti.

Niektoré varianty:

* a) 4. Jf3 Jf6
* 5. Je5 Sd6
* 6. Jc3 O-O
* 7. Se2 a teraz Ve8 alebo c5
* b) 4. Sd3 Sd6
* 5. Jf3 Jf6
* 6. O-O O-O
* 7. Je5 c5
* 8. c3 cxd4
* 9. cxd4 Jc6
* 10. Jxc6 bxc6
* c) 4. Sd3 Sd6
* 5. Je2 Je7
* 6. O-O O-O
* 7. Sf4 Sf5

Zatvorený variant
-----------------

 Francúzska obrana - Zatvorený variant.

* 1. e4 e6
* 2. d4 d5
* 3. e5 c5

Jeden z populárnych variantov Francúzskej obrany. Biely sa snaží postupom e-pešiaka ešte viac obmedziť čiernemu manévrovací priestor. Čierny reaguje útokom na bieleho d-pešiaka.

* 4. c3 Jc6
* 5. Jf3

Teraz má čierny dve možnosti:

* a) Klasický variant
* 5. ... Db6
	+ a1) 6. a3 c4
	+ 7. Jbd2, 7. Se2 alebo 7. g3
	+ a2) 6. Se2 cxd4
	+ 7. cxd4 a teraz Jge7 alebo Jh6
	+ a3) 6. Sd3 cxd4
	+ 7. cxd4 Sd7
	+ 8. O-O Jxd4
	+ 9. Jxd4 Dxd4
	+ 10 Jc3

Biely obetoval pešiaka, ale má aktívnejšie rozložené figúry. Biely sa môže tomuto Gambitovému pokračovaniu aj vyhnúť, hrajúc

* + 8. Sc2 Jb4
	+ 9. O-O Jxc2
	+ 10. Dxc2 Vc8
	+ 11. Jc3 Je7

čierny má dvojicu strelcov a pohodlnú hru.

* b) Euweho variant (zaviedol holandský veľmajster a niekdajší majster sveta Max Euwe). V niektorých variantoch nestavia čierny dámu na b6, ale na c7
* 5. ... Sd7
	+ b1) 6. a3 Db6
	+ 7. b4 cxd4
	+ 8. cxd4 Vc8
	+ 9. Sb2 alebo Se3
	+ b2) 6. Se2 (populárnejšie)
	+ 6. ... Jge7
	+ 7. O-O alebo Ja3
	+ V šiestom ťahu môže čierny hrať aj Db6 alebo
	+ 6. ... f6
	+ 7. O-O fxe5
	+ 8. Jxe5 Jxe5
	+ 9. dxe5 Dc7

Hrali najviac
-------------

*(ako čierny)*| **Hráč** | **Počet hier** |
| --- | --- |
| Wolfgang Uhlmann | 573 |
| Ivan Farago | 528 |
| Sergey Volkov | 425 |

Referencie
----------

1.

Externé odkazy
--------------

* Guimardov variant útok na Sach.7x.cz